การให้อาหารสุนัขพันธุ์ปั๊ก การทำให้สุนัขพันธุ์ปั๊กรู้สึกสบายใจ การทำให้สุนัขพันธุ์ปั๊กเคลื่อนไหวตลอดเวลา การทำความสะอาดสุนัขพันธุ์ปั๊ก
สุนัขพันธุ์ปั๊กชอบกิน เพราะฉะนั้นมันจึงอ้วนง่าย คุณต้องคอยดูการกินของมันอย่างใกล้ชิดเพื่อควบคุมปริมาณให้เหมาะสมกับขนาด ให้อาหาร 1 หรือ 2 ครั้งต่อวันตามปริมาณที่แนะนำของผู้ผลิตอาหาร  จำไว้ว่าปริมาณที่เขียนไว้บนบรรจุภัณฑ์คือปริมาณสูงสุดที่สุนัขสามารถกินได้ภายใน 1 วัน ถ้าหากคุณให้อาหารสุนัข 2 ครั้งต่อวัน คุณต้องหารปริมาณสูงสุดเป็น 2 ส่วนเพื่อให้ได้ปริมาณอาหารที่เหมาะสม เรียนรู้การสัมผัสซี่โครงของสุนัข คุณต้องสามารถสัมผัสซี่โครงสุนัขด้วยแรงกดที่น้อยที่สุดแต่ไม่ใช่แค่การมอง ถ้าหากคุณไม่สามารถสัมผัสซี่โครงสุนัขได้ก็แปลว่าสุนัขของคุณอาจจะอ้วนเกินไป เลือกอาหารแห้งชิ้นเล็กที่มีคุณภาพซึ่งเหมาะสมกับอายุของสุนัข ถ้าหากเป็นลูกสุนัข คุณก็ต้องซื้ออาหารสำหรับลูกสุนัข ถ้าหากเป็นสุนัขโต คุณก็ต้องซื้ออาหารสำหรับสุนัขโต ถ้าหากเป็นสุนัขแก่ คุณก็ต้องซื้ออาหารสำหรับสุนัขแก่ ยังมีอาหารเฉพาะต่างๆ สำหรับสุนัข เช่น อาหารที่มีโปรตีนและฟอสฟอรัสต่ำสำหรับสุนัขที่เป็นโรคไต ปรึกษาสัตวแพทย์ว่าอาหารชนิดไหนเหมาะกับสุนัขของคุณ ถ้าหากคุณทำตามปริมาณแนะนำของผู้ผลิตและสังเกตว่าสุนัขของคุณมีน้ำหนักตัวเพิ่มขึ้น คุณต้องปรึกษาสัตวแพทย์ พวกเขาสามารถช่วยให้คุณปรับเปลี่ยนปริมาณอาหารหรือเปลี่ยนอาหารให้เหมาะสมกับสุนัขมากขึ้น ปริมาณอาหารที่เหมาะสมสำหรับสุนัขต้องขึ้นอยู่กับสุนัขแต่ละตัวและการออกกำลังกายและกิจกรรมที่มันทำ ขนมอาจจะเป็นสิ่งสำคัญในการฝึกเช่นเดียวกับเป็นวิธีในการให้รางวัลสุนัขเมื่อมันประพฤติตัวดี อย่างไรก็ตาม คุณต้องจำกัดปริมาณขนมที่คุณให้สุนัขในแต่ละวัน การให้ขนมมากเกินไปอาจทำให้สุนัขน้ำหนักขึ้นซึ่งจะทำให้การหายใจลำบากมากขึ้นและเกิดปัญหาเกี่ยวกับข้อต่อ  ให้ขนมชิ้นเล็ก เช่น ขนมสำหรับการฝึก ขนมสำหรับสุนัขที่ตัวใหญ่กว่าต้องนำมาตัดให้เป็นชิ้นเล็กก่อน ลองให้ขนมสำหรับการกระทำเพียง 1-2 อย่างเท่านั้น เช่น หลังจากพาไปเดินเล่นหรือเข้าห้องน้ำ หลีกเลี่ยงการให้ขนมที่ไม่จำเป็นนอกเหนือจากเวลาเหล่านี้เพื่อที่คุณจะสามารถจำกัดปริมาณแคลอรี่ที่สุนัขได้รับ สุนัขพันธุ์ปั๊กชอบเรียกร้องความสนใจแต่ก็ชอบมีบริเวณเป็นส่วนตัวเพื่อให้พวกมันรู้สึกสบายใจเวลาที่คุณไม่อยู่บ้านหรือไม่ว่าง คุณควรจัดบริเวณให้กับสุนัข เช่น ที่นอนและผ้าห่ม ของเล่นและอาหารและน้ำดื่มที่เข้าถึงได้ง่าย  หาบริเวณให้กับสุนัขตามมุมในบ้านที่มีคนเดินผ่านไปมาบ่อยๆ วิธีนี้มันจะไม่รู้สึกเหงาถึงแม้ว่าคุณไม่สามารถเล่นกับมันได้ทุกเวลา จำไว้ว่าสุนัขพันธุ์ปั๊กมีสัมผัสที่อ่อนไหวต่ออุณหภูมิที่ร้อนมากและการเปลี่ยนแปลงของอุณหภูมิอย่างฉับพลัน คุณไม่ควรจัดบริเวณให้กับมันในที่ที่แสงแดดส่องถึงโดยตรงหรือใกล้ที่ทำความร้อนและที่ทำความเย็น สุนัขพันธุ์ปั๊กมักจะกังวลและเครียดได้ง่าย คุณสามารถช่วยให้มันสงบลงได้โดยการทำตามกิจวัตรประจำวันอย่างเคร่งครัดซึ่งหมายถึงการจัดเวลาให้อาหาร พาไปเดินเล่นและเวลาพักผ่อนให้เหมือนกันทุกวันให้มากที่สุดเท่าที่จะทำได้ กิจวัตรประจำวันของตัวคุณเองสามารถเปลี่ยนแปลงได้แต่คุณจำเป็นต้องทำให้กิจวัตรประจำวันของสุนัขเหมือนเดิม ขอให้เพื่อนหรือเพื่อนบ้านช่วยคุณให้อาหารและพาสุนัขไปเดินเล่นในวันที่คุณรู้ว่าคุณจะกลับบ้านช้า รูปร่างทางกายภาพที่ซับซ้อนของสุนัขพันธุ์ปั๊กทำให้มันมีปัญหาทางสุขภาพได้มากมาย เช่น ปัญหาทางการหายใจและข้อต่อ เพราะเหตุนี้ คุณต้องนัดตรวจสุขภาพสุนัขกับสัตวแพทย์ทันทีที่คุณนำสุนัขตัวใหม่เข้าบ้าน สัตวแพทย์จะสามารถตรวจร่างกายพื้นฐานให้กับสุนัขและแนะนำวิธีดูแล เช่น ประเภทของอาหารที่คุณควรให้ ถ้าหากคุณต้องการให้สุนัขรู้สึกสบายใจ คุณต้องเรียนรู้วิธีที่สุนัขสื่อสารและตอบโต้อย่างเหมาะสม ถ้าหากคุณไม่มีประสบการณ์กับการเลี้ยงสุนัขมากนัก คุณต้องสอนตัวเองให้รู้วิธีการสื่อสารเพื่อที่คุณจะสามารถอ่านภาษากายของสุนัขและตอบโต้ได้อย่างเหมาะสม  สิ่งนี้สำคัญอย่างยิ่งถ้าหากคุณมีเด็กเล็กที่บ้าน สอนเด็กให้สังเกตเวลาที่สุนัขเครียดหรือกลัวเพื่อที่พวกเขาจะได้รู้ว่าเมื่อไหร่ที่ไม่ควรยุ่งกับสุนัข เช่น ถ้าหากแขกที่มาบ้านสุนัขของคุณและหางของมันเข้าไประหว่างขา สุนัขของคุณอาจจะรู้สึกกลัวหรือไม่สบายใจ คุณต้องขอให้แขกที่มาบ้านหยุดเล่นกับสุนัข นั่งลงเทียบเท่ากับสุนัขและยื่นมือออกไปเพื่อที่สุนัขจะได้เดินเข้ามาหา สุนัขพันธุ์ปั๊กเป็นสุนัขที่อยู่ไม่นิ่งแต่เพียงเวลาสั้นๆ เท่านั้นเพราะจมูกที่แบนราบทำให้พวกมันหายใจลำบากหลังจากที่วิ่งหรือเล่นจนเหนื่อย ช่วยให้สุนัขออกกำลังกายโดยการพาไปเดินเล่น 1 ถึง 2 ครั้งต่อวันควบคู่ไปกับเวลาเล่น เช่น โยนของ ชักคะเย่อหรือวิ่งไล่คุณในสวน โดยทั่วไปสุนัขพันธุ์ปั๊กที่โตเต็มวัยควรจะเดินเล่น 15 ถึง 20 นาที 2 ครั้งต่อวันควบคู่ไปกับการเล่นของเล่นในแต่ละวัน ทหารสุนัขของคุณมีปัญหาเกี่ยวกับสุขภาพ คุณก็ต้องใช้เวลาพาไปเดินเล่นให้สั้นลง สุนัขพันธุ์ปั๊กชอบเวลาที่อุณหภูมิและสภาพอากาศอยู่ปานกลาง ในบริเวณหรือฤดูที่อุ่น คุณต้องปรับเปลี่ยนการพาไปเดินเล่นเพื่อที่สุนัขของคุณจะไม่อยู่นอกบ้านในช่วงที่ร้อนที่สุดของวัน ในบริเวณหรือฤดูที่หนาว คุณต้องสวมโค้ทให้กับสุนัขเวลาที่อยู่นอกบ้าน  หลีกเลี่ยงการพาไปเดินเล่นเวลาที่ลมแรงหรือฝนตกหนักเพราะอาจก่อให้เกิดปัญหาทางสายตาได้ สุนัขพันธุ์ปั๊กสามารถเกิดฮีทสโตรกได้ง่ายถ้าหากอากาศร้อนเกินไป คุณต้องไม่พาสุนัขไปนอกบ้านเมื่ออากาศร้อนโดยเฉพาะอย่างยิ่งวันที่แดดออกและอย่าให้สุนัขขาดน้ำเวลาที่ไปออกกำลังกาย สุนัขพันธุ์ปั๊กหายใจลำบากเพราะจมูกสั้น หลีกเลี่ยงการใช้ปลอกคอเวลาที่พาสุนัขไปเดินเล่นเพราะมันจะยิ่งทำให้สุนัขหายใจลำบากมากกว่าเดิม คุณควรใช้สายจูงแบบคล้องตัว สายจูงแบบคล้องตัวมีจำหน่ายตามร้านขายสินค้าของสัตว์เลี้ยงทั่วไปและออนไลน์ สุนัขพันธุ์ปั๊กเป็นพันธุ์ที่ฉลาดซึ่งตอบสนองได้ดีต่อการฝึก พวกมันชอบทำให้คุณพอใจ เพราะฉะนั้นการสอนคำสั่งง่ายๆ ให้กับพวกมันโดยการใช้ขนมและคำชมเชยมักจะได้ผลดี คุณต้องเข้มงวดกับตารางฝึกฝนโดยการใช้เวลาเพื่อฝึกมันทุกวัน สิ่งนี้จะทำให้การเอาใจใส่สุนัขง่ายขึ้นในระยะยาวและจะทำความสัมพันธ์ระหว่างคุณกับสุนัขให้แข็งแกร่งมากขึ้น   การสอนสุนัขให้นั่ง คอย หมอบและเข้าหาคุณอาจจะเป็นสิ่งที่มีประโยชน์สำหรับการใช้ชีวิตประจำวันร่วมกับสุนัข โดยเฉพาะอย่างยิ่งถ้าหากคุณกำลังพยายามดัดนิสัยที่ไม่ดี เช่น การกัดข้าวของหรืออาการดุร้าย คุณอาจจะต้องการสอนให้มันเล่นเกม เช่น วิ่งไปคาบของ ถ้าหากสุนัขของคุณปรับตัวให้ตอบสนองกับคำสั่งได้ คุณสามารถสอนให้มันวิ่งผ่านสิ่งกีดขวางได้ ไม่ว่าคุณจะนำสุนัขเด็กหรือสุนัขแก่เข้าบ้านแต่การพาสุนัขไปเข้าคอร์สเป็นสิ่งที่สำคัญสำหรับการสร้างสายสัมพันธ์กับสุนัข สิ่งนี้จะช่วยให้ทั้งสองฝ่ายเรียนรู้คำสั่งร่วมกันและเป็นเวลาที่คุณได้ใช้เพื่อสานสัมพันธ์กับมัน สุนัขพันธุ์ปั๊กโดยเฉพาะอย่างยิ่งสุนัขเด็กมีพลังล้นเหลือและขี้ประจบ การพาสุนัขไปเข้าคอร์สจะทำให้มันเรียนรู้วิธีการส่งผ่านพลังในเชิงบวกและช่วยให้คุณเรียนรู้วิธีรับมือกับความต้องการทำลายข้าวของ รอยย่นบนใบหน้าของสุนัขพันธุ์ปั๊กสามารถเก็บสะสมอาหาร น้ำลาย ฝุ่นและสิ่งสกปรกอื่นๆ ที่อาจทำให้เกิดกลิ่นเหม็นและการระคายเคือง ใช้คัตตอนบัดจุ่มในน้ำอุ่นเพื่อทำความสะอาดรอยย่นเหล่านั้น ลูบคัตตอนบัดไปตามรอยย่นข้างจมูกและดวงตาของสุนัข ระมัดระวังอย่าให้คัตตอนบัดสัมผัสดวงตา รูจมูกหรือปากของมัน  อย่าปล่อยให้รอยย่นบนใบหน้าเปียกชื้นเพราะอาจจะทำให้เกิดการระคายเคือง คุณต้องทำให้แห้งด้วยผ้าเช็ดตัวหรือคอตตอนบัดแห้ง ถึงแม้ว่าวิธีนี้เป็นที่แนะนำให้ทำเพียงสัปดาห์ละครั้งแต่คุณสามารถทำได้บ่อยเท่าที่ต้องการหากคุณสังเกตว่าสุนัขของคุณเริ่มตัวเหม็น สุนัขพันธุ์ปั๊กขนร่วงและไม่มีวิธีหลีกเลี่ยง คุณสามารถทำให้ขนของมันดูมีสุขภาพดีโดยการแปรงขน 1 หรือ 2 ครั้งต่อสัปดาห์ด้วยหวีแปรงหรือแปรงสำหรับแปรงขนสุนัขโดยเฉพาะ การแปรงขนสุนัขเป็นประจำจะช่วยทำให้ขนของมันไม่เกาะตามข้าวของของคุณด้วย ใบหูจิ๋วน่ารักเหล่านั้นเต็มไปด้วยฝุ่นและสิ่งสกปรก ด้วยเหตุนี้คุณจึงต้องทำความสะอาดเป็นประจำด้วยน้ำยาสำหรับทำความสะอาดใบหูของสุนัขโดยเฉพาะ บีบน้ำยาลงบนหูจากนั้นจึงเช็ดด้านในด้วยสำลีก้อน  อย่าดันสำลีก้อนเข้าไปในหูลึกเกินไปหรือใช้คัตตอนบัดเพราะอาจจะเป็นอันตรายได้ ถ้าหากคุณสังเกตเห็นการอุดตันของขี้หู คุณต้องปรึกษาสัตวแพทย์ 1 ครั้งต่อเดือน. ไม่ว่าสุนัขของคุณจะสกปรกหรือเหม็นแค่ไหนแต่การอาบน้ำในอ่างเพียงหนึ่งครั้งต่อสัปดาห์ก็เป็นที่เพียงพอแล้ว น้ำในอ่างจะต้องตื้นพอที่สุนัขจะสามารถยืนได้ ใช้แชมพูสูตรเฉพาะสำหรับสุนัขซึ่งมีจำหน่ายตามร้านขายสินค้าสำหรับสัตว์เลี้ยงทั่วไป คุณใช้น้ำชะล้างให้ทั่วตัวสุนัขหลังจากที่คุณฟอกแชมพูแล้ว รอยย่นตามตัวจะเก็บกักสบู่ไว้ เพราะฉะนั้นคุณต้องตรวจสอบอย่างระมัดระวังเพื่อให้สุนัขสะอาดอย่างทั่วถึง อย่าลืมปิดตาที่บอบบางของสุนัขในขณะที่คุณล้างน้ำด้วย สุนัขพันธุ์ปั๊กไม่ไว้เล็บแบบเดียวกับสุนัขพันธุ์อื่น เพราะฉะนั้นคุณต้องตัดเล็บตลอดเวลา คุณสามารถพาสุนัขไปอย่างร้านอาบน้ำตัดขนหรือโรงพยาบาลสัตว์เพื่อตัดเล็บ ถ้าหากคุณต้องการตัดเล็บให้สุนัข คุณต้องใช้ที่ตัดเล็บสำหรับเล็บสุนัขเท่านั้นเพื่อป้องกันการแตกหัก ตัดเล็บอย่าให้เกินส่วนนิ่มบริเวณกลางของเล็บซึ่งเป็นเส้นเลือด การตัดเล็บโดนเส้นเลือดเป็นสิ่งที่เจ็บปวดสำหรับสุนัข ถ้าคุณไม่สามารถมองเห็นเส้นเลือดเพราะเล็บของสุนัขเป็นสีดำหรือสีเข้ม คุณต้องพาสุนัขไปยังร้านอาบน้ำตัดขนที่มีความเชี่ยวชาญ
ให้อาหารในปริมาณที่เหมาะสมกับขนาด. ให้อาหารที่เหมาะสมกับอายุ. สังเกตการกินอาหารของสุนัขเป็นครั้งคราว. จำกัดปริมาณขนม. จัดหาบริเวณให้กับสุนัขภายในบ้าน. ทำตามกิจวัตรประจำวันอย่างเคร่งครัด. พาสุนัขตัวใหม่ไปหาสัตวแพทย์เพื่อตรวจร่างกาย. สื่อสารกับสุนัขอย่างมีประสิทธิภาพ. กระตุ้นให้สุนัขได้ออกกำลังกายเป็นเวลาสั้นๆ ตลอดวัน. อย่าให้สุนัขอยู่ในอากาศที่หนาวหรือร้อนจัด. ใช้สายจูงแบบคล้องตัว. ฝึกสุนัขของคุณ. พาสุนัขไปเข้าคอร์ส. ทำความสะอาดรอยย่นบนใบหน้าทุกสัปดาห์. แปรงขน 1-2 ครั้งต่อสัปดาห์. ทำความสะอาดใบหูด้วยน้ำยาเฉพาะทาง 1 ครั้งต่อสัปดาห์. อาบน้ำน้องหมา ตัดเล็บตามความจำเป็น.
https://www.wikihow.com/Care-for-a-Pug https://www.wikihow.com/Care-for-a-Pug https://www.wikihow.com/Care-for-a-Pug https://www.wikihow.com/Care-for-a-Pug
Feeding a Pug Keeping a Pug Comfortable Keeping a Pug Active Grooming a Pug